Document ID: /roh_data/filtered/fineweb-2-filterrobots_roh.jsonl.gz/1197

Radund 3'000 abitaziuns secundaras datti a Scuol. Quellas genereschan radund 400’000 pernottaziuns e mainan a l’economia ina svieuta da radund 50 milliuns francs.
Nus sa participain a l'infrastructura da la vischnanca ed essan da l'avis ch'ils burdis ed las obligaziuns stuessan vegnir repartids a moda pli gista.
Normalmain vegnan tschentadas bleras dumondas dals proprietaris a l'inscunter tradiziunal cun la vischnanca. Dapi ch'ils proprietaris èn s'organisads è dentant tut daventà pli quiet. Tut ils quitads e las dumondas dals proprietaris arrivan en in lieu e vegnan lura suttamess a la vischnanca. Per omaduas partidas ina situaziun bainvisa.
Jau na poss betg discurrer cun mintgin. Grazia a la cuminanza d'interess avain nus insatgi che nus pudain communitgar.
Vischnanca e proprietaris han uschia plattafurma
Christian Fanzun, il president communal da Scuol, ha infurmà ils radund 300 preschents davart las finanzas, malauras, plazzals, leschas. E la directura da turissem, Martina Stadler, ha infurmà davart ils differents project turistics.
Davart dals proprietaris d’abitaziuns secundaras infurmescha Heinz Zürcher sur dal stadi da lur organisaziun la «Cuminanza d’interess d’abitaziuns secundaras Scuol».
RR actualitad 07:00